**Projektas**



**RIETAVO SAVIVALDYBĖS TARYBA**

**SPRENDIMAS**

**DĖL ŠILDYMO VALDYMO INFORMACINĖS SISTEMOS ĮDIEGIMO RIETAVO LAURYNO IVINSKIO GIMNAZIJOS, RIETAVO SAVIVALDYBĖS KULTŪROS CENTRO IR RIETAVO LOPŠELIO-DARŽELIO PASTATUOSE**

2015 m. lapkričio 19 d. Nr.

Rietavas

 Vadovaudamasi Lietuvos Respublikos vietos savivaldos įstatymo 16 straipsnio 3 dalies 21 punktu, siekdama padidinti viešųjų pastatų energetinio vartojimo efektyvumą ir sumažinti išlaidas šildymui, Rietavo savivaldybės taryba n u s p r e n d ž i a:

 1. Įpareigoti Rietavo Lauryno Ivinskio gimnazijos, Rietavo savivaldybės kultūros centro ir Rietavo lopšelio-darželio direktorius iki 2015-12-30 įdiegti šildymo valdymo informacines sistemas jų vadovaujamų įstaigų pastatuose.

 2. Šildymo valdymo informacines sistemų diegimui panaudoti įstaigų, dėl sistemų įdiegimo 2016 metų biudžetuose sutaupytas pastatų šildymui skirtas lėšas.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**RIETAVO SAVIVALDYBĖS ADMINISTRACIJOS**

**AIŠKINAMASIS RAŠTAS PRIE SPRENDIMO „DĖL ŠILDYMO VALDYMO INFORMACINĖS SISTEMOS ĮDIEGIMO RIETAVO LAURYNO IVINSKIO GIMNAZIJOS, RIETAVO SAVIVALDYBĖS KULTŪROS CENTRO IR RIETAVO LOPŠELIO-DARŽELIO PASTATUOSE“ PROJEKTO**

 2015-11-19 Nr.

 Rietavas

**1. Sprendimo projekto esmė.**

 Siūloma patvirtinti Rietavo savivaldybės tarybos sprendimą dėl įpareigojimo Rietavo Lauryno Ivinskio gimnazijos, Rietavo savivaldybės kultūros centro ir Rietavo lopšelio-darželio direktorių iki 2015-12-30 įdiegti šildymo valdymo informacines sistemas jų organizacijų pastatuose ir sutaupyti lėšų.

**2.** **Kuo vadovaujantis parengtas sprendimo projektas.**

 Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 21 punktu.

**3.Tikslai ir uždaviniai.**

Įpareigoti Rietavo Lauryno Ivinskio gimnazijos, Rietavo savivaldybės kultūros centro ir Rietavo lopšelio-darželio direktorius iki 2015-12-30 įdiegti šildymo valdymo informacines sistemas jų vadovaujamų įstaigų pastatuose.

**4**. **Laukiami rezultatai.**

 Šio sprendimo projekto laukiamas rezultatas – šilumos suvartojimo sutaupymas apie 20 proc.

**5**. **Kas inicijavo sprendimo projekto rengimą.**

 Sprendimo projekto rengimą inicijavo Savivaldybės administracijos Vietos ūkio skyrius.

 **6. Sprendimo projekto rengimo metu gauti specialistų vertinimai.**

 Specialistų neigiamų vertinimų kol kas negauta.

**7. Galimos teigiamos ar neigiamos sprendimo priėmimo pasekmės.**

 Neigiamų pasekmių nenumatyta.

**8. Lėšų poreikis sprendimo įgyvendinimui.**

 Sprendimo įgyvendinimui Savivaldybės biudžete lėšos bus numatytos 2016m.

**9. Antikorupcinis vertinimas.**

 Šis sprendimas antikorupciniu požiūriu nevertinamas.

Savivaldybės administracijos direktoriaus pavaduotojas Antanas Aužbikavičius